
GUDS   FØRSTE   BEFALING 
TIL  MENNESKENE. 

Af  Dr.  C.  L.  Olsen. 

Oversat  fra  »Improvement  Era«  af  Niels  F.  Green. 

(Fortsat  fra  Side  353.) 


TREDJE  AFSNIT 

»Søger  forst  Guds  Rige  og  hans  Retfærdighed,  saa  skal  og 
alle  disse  Ting  tillægges  Eder.«  (Matt.  6:  33.). 

I  sin  Visdom  og  Retfærdighed  gav  Gud  og  nedlagde  i 
Naturen  en  fundamental  Lov  og  Anordning  vedrorende  alle 
Tings  Formerelse,  hvilken  Lov  forst  og  fremmest  gjaldt  Men- 
neskenes. Hvis  Formerelses-Loven  ikke  havde  været  i  Over- 
ensstemmelse med  »al  Retfærdighed«,  vilde  den  ikke  have 
været  givet  som  en  fundamental  Lov.  Denne  Lov,  som  er  en  af 
de  mange  Love,  som  vedrører  Guds  Skabelser  og  Guds  Rige,  er 
en  Part  af  »hans  Retfærdighed«,  som  vi  af  vor  Frelser  selv  er 
opfordret  til  at  søge.  Vi  dødelige  Mennesker  har  derfor  intet 
at  frygte,  naar  vi  paatager  os  ægteskabelige  Forpligtelser,  kun, 

at  vi  viser  Lydighed  mod  Guds  Befalinger.  Men  trods  vor 
Frelsers  bestemte  Løfte,  at  alle  Jordelivets  nødvendige  Ting 
skal  blive  dem  given,  som  søger  først  »Guds  Rige  og  hans 
Retfærdighed«,  saa  har  vi  dog  ofte  et  tvivlende  og  frygtagtigt 
Sind,  og  mange  vil  sige  som  saa:  »Hvorledes  kan  jeg  gifte 
mig,  med  min  lille  Indkomst,  trods  jeg  arbejder  haardt  hver 
Dag,  og  hvorledes  kan  jeg  paatage  mig  det  dermed  forbundne 
Ansvar  og  maaske  eventuelt  komme  til  at  forsørge  en  hel 
Børneflok  foruden  mig  selv  og  Hustru?«  De  rige  »Thomaser«, 
der  ikke  ønsker  at  gifte  sig,  vil  ogsaa  finde  en  eller  anden 
Undskyldning,  hvorfor  de  ikke  vil  dette.  Naturligvis,  i  begge 
Tilfælde  har  de  paagældende  deres  Handlefrihed;  men  Føl- 
gerne vil  ikke  udeblive. 

Hvis  nogen  af  os,  hvad  enten  vi  er  rige  eller  fattige,  und- 
lader at  adlyde  Guds  Lov  i  Henseende  til  at  bringe  frem  til 
fysisk  Liv  de  Aander,  som  er  bestemte  til  at  komme  her  til 
Jorden,  da  modarbejder  vi  Udførelsen  af  Guds  Hensigter, 
hvad  enten  vi  er  vor  Brøde  bevidst  eller  ikke.  Idet  vi  over- 
vejer Sporgsmaalet,  overbevises  vi  om,  at  der  er  et  bestemt 
Antal  Aander  i  Himlen,  som  er  bestemte  til  at  blive  fodte  her 
paa  Jorden  og  vokse  op  til  Mænd  og  Kvinder  i  denne  vor 
anden  Prøvestand.  Nogle  vil  med  Forundring  spørge:  Hvor- 
ledes kan  man  vide,  at  et  vist  bestemt  Antal  Aander  skal  blive 
givne  fysisk  Liv  og  Tilværelse  her  paa  Jorden?  Dette  frem- 
gaar  klart  deraf,  at  naar,  som  der  berettes  i  Skriften,  en 
Tredjedel  af  Aanderne  i  Himlen  blev  nedstyrtet  med  Djæv- 
len fra  deres  ophøjede  Stilling,  paa  Grund  af  deres  Oprør  mod 
Gud,  da  det  store  Raad  blev  afholdt  i  Himlen,  der  maatte  da 
nødvendigvis  være  to  Tredjedele  af  Himlens  Aander  tilbage, 
hvilke  Aander  skulde  forlade  Faderhjemmet  og  blive  givet 
Liv  her  paa  Jorden,  men  som  dødelige  Væsener,  og  som  »le- 
vende Sjæle«  hver  for  sig  bidrage  til  at  opfylde  »Skabelsens 
Maal«;  og  selve  Ordet  »Maal«  betegner  noget  vist  bestemt  i 
Henseende  til  alt,  som  vedrører  vor  Jord.  At  skride  fremad 
efter  Guds  bestemte  Skabelses-Plan  fra  en  aandelig  Tilværelse 

i  Himlen  til  en  fysisk  Tilværelse  paa  Jorden,  og  her  blive 
givet  Lejlighed  til  at  udvikle  os  ved  at  adlyde  Guds  Befalin- 
ger, denne  naturlige  Fremskridtsplan  (tilrettelagt  og  anordnet 
af  den  alvise  Skaber,  for  Jorden  var  dannet)  og  hvad  der  gaar 
under  Navn  af  »Civilisations-Principper«  er  ofte  vidt  forskel- 
lige Ting,  idet  det,  der  betegnes  som  »Civilisation«,  ofte  ikke 
er  det.  Ordet  »Civilisation«  kan  betegne  meget,  lidet  eller  intet, 
alt  efter  Menneskenes  forskellige  Forstaaelse  af  Begrebet. 
Medens  det  er  absolut  nodvendigt  for  os  at  rette  os  efter  Guds 
Anordninger  for  at  erholde  evig  Lyksalighed,  er  det  ikke  sik- 
kert, at  det  er  nødvendigt  for  os  at  tage  Hensyn  til  de  Leve- 
regler, der  stilles  til  os  af  et  saakaldt  »civiliseret«  Samfund. 
Hvad  der  kaldes  »Civilisation«  er  maaske  endog  det  mod- 
satte. 

Vi  er  givne  Liv  her  paa  Jorden  i  den  Hensigt,  al  vi  skal 
indvinde  Erfaring  og  udvikle  os.  Det  vil  ved  nærmere  Efter- 
tanke let  indses,  hvor  fordommeligt  det  er,  naar  Mænd  og 
Kvinder,  der  efter  Verdens  Begreber  er  højlig  oplyste  og  civi- 
liserede, men  som  i  høj  Grad  lider  af  Indbildskhed  og  Selv- 
godhed, fremsætter,  at  det  bør  anbefales,  ja,  at  det  er  nød- 
vendigt for  »Civilisationens«  Skyld,  at  Samfundet  beskytter 
sig  mod  Fodsel  af  for  mange  Børn  indenfor  Famil jerne;  og 
særlig  tager  man  Henblik  paa  de  Børn,  der  bliver  fødte  i  de 
saakaldte  lavere  Klasser,  hvortil  man  almindeligvis  henregner 
Born  af  fattige  Familjer  og  uoplyste  Folks  Born.  Det  er  en 
Selvfølge,  at  de  Riges  Børn  og  Børn  af  indflydelsesrige  og  op- 
lyste Forældre  er  mere  »ønskelige«  for  Samfundet  —  natur- 
ligvis! 

Mange  har  spekuleret  paa  at  udfinde  den  bedste  Frem- 
gangsmaade  for  at  følge  »Civilisationens«  Interesser  og  for  at 
»regulere«  og  »reducere«  Borneantallet  i  Familjerne,  og 
Sagen  fremholdes  som  »et  særlig  vigtigt  Samfundssporgs- 
maal«.  Spørgsmaalets  Belysning  er  tilvisse  af  Vigtighed,  men 
ubetinget  mere  for  deres  Vedkommende,  som  ignorerer  Guds 
Bud  og  Naturens  Lov,  end  for  de,  som  respekterer  samme. 

Fattige,  maaske  endog  trængende  Forældre,  der,  skondt  de 
arbejder  haardt  og  kun  har  faa  Midler  til  deres  Raadighed, 
med  Glæde  modtager  de  Born,  som  Herren  giver  dem,  er  be- 
vislig ikke  nær  saa  interesserede  i  det  foreliggende  Sporgs- 
maal,  hvor  afskrækkende  det  end  bliver  fremsat,  end  de,  som 
ikke  kender,  hvad  Fattigdom  er,  og  aldrig  selv  har  haft  et 
Barn  at  sorge  for. 

Med  Hensyn  til  offentlig  »Regulation«  eller  Kontrol  af  ind- 
gaaede  Ægteskaber  og  Bornefødsler,  da  kan  en  slig  Kontrol 
nærmest  betegnes  som  en  Umulighed.  Statsmænd,  Lovgivere, 
Prædikanter  og  Reformatorer  —  baade  mandlige  eller  kvinde- 
lige —  kan  virke  nok  saa  meget  for  den  nævnte  Kontrollering, 
og  de  kan  ligge  vaagen  om  Natten  og  planlægge,  hvorledes  de 
bedst  kan  fremme  »Civilisationens«  Interesse  med  Hensyn  til 
Spørgsmaalet,  men  saa  længe  den  personlige  Frihed  gor  sig 
gældende,  vil  alle  Anstrengelser  paa  det  nærmeste  være  unyt- 
tige, og  hvorfor?  Fordi  Spørgsmaalet,  som  paavist,  bunder  i 
en  fundamental,  guddommelig  Lov. 

Skaberen  i  hans  uendelige  Visdom,  og  klarlig  af  den  be- 
stemte Grund,  at  Mennesker  med  normale  Talenter  skal  fole 
en  naturlig  Tilbøjelighed  til  at  adlyde  den  givne  fundamen- 
tale Lov,  saa  at  Herrens  Planer  kan  blive  gennemførte,  an- 
ordnede det  saaledes,  at  i  denne  specielle  Hensigt  skulde 
Mænd  og  Kvinder  komme  i  Besiddelse  af  en  inderlig,  hen- 
given Kærlighed  til  hinanden,  og  dette  trods  Bagvaskeres  og 
skinhellige  Hykleres  Benægtelser.  Derfor  lyder  det  engelske 
Ordsprog:  »Love  laughs  at  locksmiths«  (Kærlighed  ler  ad 
Laasesmede).  Menneskene  har  ikke  Ret  til  at  sætte  andre 
Grænser  for  Kønslivet  end  de,  Skaberen  har  anordnet.  Efter 
alt  er  sagt  og  foretaget,  staar  dog,  lykkeligvis,  den  kolde 
Kendsgerning  fast,  at  den  store  Majoritet  af  Menneskeslægten 
instinktmæssig  og  tro  mod  Guds  oprindelig  givne  Bud  slutter 
hæderlige  ægteskabelige  Forbindelser  og  »vorder  frugtbare  og 
mangfoldige«,  og  opfylder  Jorden  med  Mennesker,  som  Guds 
Hensigt  var,  at  de  skulde  gøre. 

At  det  er  muligt  at  forvrænge  den  alvise  Skabers  Planer, 
ogsaa  i  Henseende  til  Forholdet  mellem  Mand  og  Kvinde  og 
Slægtformerelses-Princippet,  skal  villig  indrømmes.  Er  man 
villig  til  at  se,  kan  man  ikke  være  blind  for  den  Kendsger- 
ning, at  der  findes  baade  Mænd  og  Kvinder,  som,  at  domme 
efter  deres  Opførsel,  synes  at  tænke,  at  de  ingen  særskilt  For- 
pligtelse har  til  at  gore  Anstrengelse  for  at  forsørge  og  op- 
drage deres  Born  ret,  ikke  at  nævne  de  elendige  menneskelige 
Væsner,  der  sammenlignelsesvis  driver  med  Strømmen  uden 
Ror  i  deres  Baad  og  uden  at  være  i  Besiddelse  af  Moralprin- 
cipper. Endog  blandt  de  Mænd  og  Kvinder,  som  har  været 
forenede  i  lovligt  Ægteskab,  findes  der  Mænd,  som  efter  at 
være  bleven  »Fader«  med  Vilje  og  Forsæt  unddrager  sig  det 
omfattende  Ansvar,  der  logisk  paahviler  dem  overfor  deres 
Afkom.  Det  er  just  en  saadan  nedværdigende  Opforsel,  som 
bringer  i  Vanry  Kvindens  naturlige  Frugtbarhed  og,  mere  end 
noget  andet,  de  mange  Born  i  en  Familje.  Saadanne  sorgelige 
Familj  eforhold  som  de,  der  her  har  været  hentydet  til,  for- 
aarsager,  at  tænkende  Mænd  og  Kvinder  standser  og  over- 
vejer, ved  hvilke  Midler  saadanne  Forhold  kan  forebygges, 
fremsættende,  at  ogsaa  i  saa  Henseende  gælder  Reglen,  at  »et 
Lod  til  Sygdoms  Forebyggelse  er  bedre  end  et  Pund  til  Hel- 
bredelse«. Disse  beklagelige  Forhold  bevirker,  at  arbejdsomme 
og  sparsommelige  Folk  forarges,  naar  de  paa  Grund  heraf 
bliver  sat  højere  i  Skat,  eller  de  af  Godgørenhedsforeninger 
bliver  anmodede  om  at  give  Bidrag  til  de  uskyldige,  hjælpe- 
løse Børns  Underhold,  Børn,  hvis  Fader  maaske  tilbringer  sin 
Tid  i  Lediggang  eller  paa  en  Maade,  der  er  endnu  værre.  Tal 
angaaende  »Regulation!«  Hvad  nytter  det?  Lad  der  blive  Love 
vedtagne,  ikke  for  at  »regulere«  disse  »Fædre«,  men  for  at 
sende  saadanne  dovne  og  pligtforsømmende  Mænd  til  en  of- 
fentlig Tvangsarbejdsanstalt,  hvor  de  i  deres  Ansigts  Sved 
kan  fortjene  det  nødvendige  til  deres  respektive  Fainiljers 
Underhold.  Der  er  ikke  noget  inhumant  heri.  Retfærdighed 
kræver  netop  en  streng  Fremgangsmaade  for  at  kurere  saa- 

danne  Personer.  En  saadan  Fremgangsmaade  af  de  borgerlige 
Autoriteter  overfor  Mænd  af  denne  Kaliber  kunde  maaske 
aabne  Øjnene  paa  den  giftelystne  Kvinde  og  give  hende  Mod 
til  at  spørge  sin  ivrige  Beundrer,  for  det  bliver  for  sent,  hvad 
hans  Tanke  er  med  Hensyn  til  hende,  hvis  hun  gifter  ham, 
om  hans  Agt  er  at  forsørge  hende  og  deres  eventuelle  Born 
paa  en  Maade,  han  kan  forsvare,  eller  han  agter  at  blive 
tvungen  dertil  gennem  Tvangsarbejde,  anordnet  af  Autori- 
teterne. 

Alle  Samfundets  forsømte  Børn  skulde  gives  Beskyttelse 
ved  Lovens  stærke  Arm.  De  er  ikke  ansvarlige  for  deres  For- 
ældres Handlinger  eller  for  deres  Forsømmelser.  De  er  kom- 
men til  Verden  som  andre  Born,  og  Samfundet  kan  vel  evne 
at  komme  saadanne  ulykkeligt  stillede  Born  til  Hjælp,  indtil 
de  bliver  gamle  nok  til  at  hjælpe  sig  selv.  For  Mennesket  er 
det  ikke  nok  at  erhverve  sig  Rigdom,  Oplysning  og  alle  saa- 
danne ønskelige  Ting  i  Livet.  Hvis  vi  har  erhvervet  os  alle 
saadanne  Samfundsgoder,  vil  vi  dog,  hvis  vi  har  undladt  at 
opfylde  andre  Samfundspligter,  naar  Regnskabsdagen  kom- 
mer, og  vi  skal  staa  til  Ansvar  for  vore  Handlinger,  høre 
denne  Bebrejdelse  ringe  i  vore  Øren:  »Disse  Ting  burde  I 
gøre,  men  ikke  undlade  at  udføre  de  andre  Ting.« 

Den  Moral,  som  det  er  Hensigten  at  bringe  Læseren  til  en 
dybere  Forstaaelse  af  ved  Fremsættelsen  af  disse  Observatio- 
ner vedrørende  Guds  første  Befaling  til  Menneskene,  er  denne, 
at  det  er  af  yderste  Vigtighed,  om  muligt,  at  standse  den 
voksende  Tilbøjelighed  hos  Menneskene  til,  ikke  alene  i  »Ba- 
bylon«, men  ogsaa  i  »Zion«,  at  soge  at  »forbedre«  den  Slægt- 
formerelses-Plan,  som  er  lagt  af  den  store  Arkitekt,  den  al- 
mægtige og  alvise  Gud,  førend  fejlende  Mennesker  havde  et 
Ord  at  sige  i  Sagen. 

Tilsted  enhver  af  Himlens  Aander  uhindret  at  erholde  en 
Tilværelse  i  denne  Verden.  Det  er  deres  Rettighed  at  blive 
hjulpen  dertil.  Enhver  Sjæl  behøves  i  Verden,  hvad  enten  vi 
indser  det  eller  ikke.  Hvad  vilde  vi  være,  o«  hvad  kunde  vi 

gøre  foruden  vore  Medmennesker.  Der  findes  intet  Menneske 
paa  Jorden,  som  er  saa  rig,  aandelig  og  timelig,  at  Vedkom- 
mende ikke  vil  være  rigere  derved,  at  vi  kan  bevæge  os  blandt 
vore  Medmennesker  og  leve  vort  Liv  sammen  med  dem;  og 
der  er  ingen  saa  fattig,  uden  at  Vedkommende  vilde  være 
endnu  fattigere  foruden  dem.  Et  skandinavisk  Ordsprog  siger 
derfor  ogsaa:  »Mennesket  kan  undvære  meget,  men  ikke  Men- 
nesket.« 


EN  SAMTALE  MELLEM  JOSEPH  SMITH 
OG  DJÆVLEN. 

Af  Parley  P.  Pratt. 

Djævlen  træder  ind  med  et  Bundt  Plakater,  som  han  staar 
i  Begreb  med  at  forsende  med  Posten.  Plakaterne  har  føl- 
gende Indhold: 

ØNSKES    ØJEBLIKKELIG!    Alle    Løgnere,    Bedragere   og 
samvittighedsløse  Personer  opfordres  til  et  Korstog  mod 
JOSEPH  SMITH  OG  MORMONERNE! 

Hurtig,  hurtig,  eller  vor  Sag  er  tabt,  og  vort  Herredomme 
kuldkastes  af  denne  fordømte  Bedrager  og  hans  Medbrødre, 
thi  allerede  nu  er  hele  Jorden  og  Helvede  i  største  Forlegen- 
hed! 

Joseph  Smith  kommer  tilfældigvis  forbi  og  hilser  paa 
Hans  sataniske  Majestæt. 

Joseph:  »God  Morgen.  Hvad  nu?  De  synes  at  have  for- 
skrækkelig travlt.  Hvad  er  det  for  Nyheder,  De  der  har?« 

Djævlen  putter  sine  Plakater  i  Lommen  og  siger  med  et 
dybt  Buk:  »God  Morgen,  Hr.  Smith;  jeg  haaber,  De  har  det 
godt?  Aa,  jeg  —  jeg  var  kun  lidt  ude  i  mine  egne  Forretnin- 
ger; eller  oprigtig  talt,  jeg  bereder  mig  netop  til  en  aaben  og 
ærlig  Kamp  mod  Dem  og  Deres  Samfund,  ved  hvilket  al 
Gudsfrygtighed  er  i  Fare  og  Religionen  svarlig  hindres  i  sin 
velgørende  Virken,  og  jeg  vil  sige  Dem  lige   i  Øjnene,  Hr. 

Smith,  thi  jeg  hader  al  Tvetydighed,  at  De  har  forvoldt  mig 
mere  Bryderi  end  alle  Præster  og  Folk  i  hele  mit  Rige  i 
mange  Aarhundreder.« 

Joseph:  »Bryderi?  Hvad  Bryderi  kan  jeg  have  foraarsaget 
Deres  Majestæt?  Jeg  har  altid  søgt  at  behandle  Dem  og  alle 
andre  Folk  paa  en  ærlig  Maade,  og  det  skal  være  min  Stræben 
at  haandhæve  Mormonernes  Valgsprog,  at  passe  sine  egne 
Forretninger.  Hvordan  kan  dette  være  Dem  til  Besvær?« 

Djævlen:  »Ah,  Deres  egne  Forretninger!  Jeg  véd  ikke, 
hvad  De  anser  for  Deres  egne  Forretninger,  thi  de  er  saa  ind- 
viklede; men  jeg  véd,  hvad  De  har  gjort,  og  hvad  De  vil  gore. 
De  har  forstyrret  Kristendommens  Ro  og  nedrevet  Menig- 
heder og  Samfund;  De  har  vovet  at  betvivle  Sandheden  og 
Gavnligheden  af  de  herskende  Troessystemer,  som  har  staaet 
deres  Prove  i  Aarhundreder,  og  har  endog  bevirket,  at  Tusin- 
der og  atter  Tusinder  rejser  sig  i  aaben  Kamp,  ikke  alene 
imod  fornuftige  Troesartikler,  grundfæstede  Religionsformer 
og  ortodokse  og  anerkendte  Meninger,  men  imod  nogle  af  de 
frommeste,  lærdeste  og  ærværdigste  Præster,  som  baade  jeg 
og  hele  Verden  elsker,  ærer  og  agter.  Og  ikke  nok  hermed, 
men  De  bringer  mange  Folk  til  at  tænke,  som  aldrig  har 
tænkt  for,  og  De  vilde  gerne  bringe  hele  Verden  til  at  tænke, 
hvis  det  lod  sig  gøre,  og  hvor  vilde  saa  sand  Religion  og  sand 
Gudsfrygt  være?  Ak,  den  vilde  ikke  findes  blandt  Menneskene 
mere,  thi  dersom  de  fortsatte  en  saadan  afskyelig  Tænkning 
og  Drøftelse,  som  de  har  begyndt,  siden  De  kom  med  Deres 
»egne  Forretninger«,  som  De  kalder  det,  vil  de  aldrig  mere 
opholde  den  gode,  gamle  Vej,  de  i  Ro  og  Mag  har  vandret 
paa  i  saa  mange  Herrens  Aar,  saa  De  kan  selv  indse,  Hr. 
Smith,  at  De  vil  tilintetgore  mit  Herrevælde  og  ikke  levne 
mig  en  Fodsbred  paa  denne  Jord.  Dette  er  det,  som  De  har 
for  Øje;  men  jeg  har  Mod  nok  til  at  modstaa  Dem  med  alle 
de  lovlige  Midler,  jeg  har  til  min  Raadighed.« 

Joseph:  »Virkelig?  Deres  Majestæt  synes  at  være  bleven 
meget  religiøs  fornylig.  Jeg  antager,  at  nogle  af  Deres  kristne 

Venner  har  beløjet  Dem,  thi  det  er  almindelig  troet,  at  De  er 
imod  al  Religion.  Men « 

Djævlen:  »Det  er  en  Vildfarelse;  der  findes  intet  mere 
gudhengivent  Væsen  i  Verden  end  jeg,  og  ingen,  som  er  mere 
frisindet.  Jeg  er  Tilhænger  af  alle  Troesbekendelser,  Systemer 
og  Former  i  Kristenheden,  ligegyldigt  af  hvad  Navn  og  Be- 
skaffenhed de  end  monne  være,  saalænge  de  udelader  dette 
vederstyggelige  Lærdomspunkt,  der  forvoldte  mig  saamegen 
Ulejlighed  i  gamle  Dage,  og  som  efter  Aarhundreders  Slum- 
mer atter  er  bragt  for  Lyset  af  Dem.  Jeg  mener  Læren  om  di- 
rekte Aabenbaring  fra  Gud.  Dette  er  afskyeligt,  det  er  van- 
helligt, det  staar  i  Strid  med  alle  Sekter  og  Partier  i  Kristen- 
heden. Jeg  har  aldrig  kunnet  taale  det,  og  af  denne  Grund  bi- 
drog jeg  mit  til  at  faa  alle  Profeterne  og  Apostlene  alvorligt 
afstraffet;  thi  saalænge  det  tillodes  dem  at  benytte  denne 
Aabenbaringsgave,  gjorde  de  aldrig  andet  end  at  blotte  og 
bagtale  mig  og  alle  andre  gode,  hellige  Mænd,  og  aabenbare 
alle  vore  Handlinger  og  Hensigter,  som  de  kaldte  ugudelige, 
men  som  vi  anser  for  den  højeste  Nidkærhed  og  Gudsfrygt. 
Og  naar  vi  saa  dræbte  dem  for  saadanne  Forbrydelser  som 
Drømme,  Syner  og  Profetier,  opløftede  man  et  Ramaskrig  om 
Forfølgelse,  og  saaledes  har  vi  det  nu  igen  med  Deres  elen- 
dige, bedragne  Mormoner.« 

Joseph:  »Saa  er  altsaa  Deres  kristelige  Majestæt  gunstig 
stemt  for  alle  Religioner  undtagen  denne  ene?« 

Djævlen:  »Ganske  vist.  Jeg  holder  meget  af  lange  Bonner, 
Kirkesang,  Klokkeringning,  Opførelsen  af  Kirker,  Forsamlin- 
ger, Prædikener  og  kort  sagt,  jeg  er  meget  ivrig  for  Missio- 
nens Fremme.  Jeg  kan  ogsaa  godt  lide  lange  Ansigter,  lange 
Kjoler  og  lærde  Taler.  Godt,  svar  mig  nu  oprigtigt,  Hr.  Smith, 
indser  De  ikke,  at  disse  og  alle  andre,  som  har  Gudsfrygtig- 
heds  Skin,  men  fornægter  dens  Kraft,  er  mine  kristne  Børn, 
og  at  deres  Religion  er  en  Hjælp  for  min  Sag?« 

Joseph:  »Tilvisse;  Deres  Grunde  er  klare  og  indlysende, 
hvad  disse  Hyklere  angaar;  men  De  vilde  vel  ikke  være  for- 

nøjet  med,  at  Folk  bliver  omvendt  til  en  eller  anden  Sekt,  og 
at  de  da  satte  deres  Lid  til  dennes  Lære  og  stoler  paa,  at  den 
frie  Naade  skal  frelse  dem?  Er  De  ikke  imod  en  saadan  Frem- 
gangsmaade?« 

Djævlen:  »Nej,  hvorfor  skulde  jeg  have  noget  mod  den 
Slags  Religion?  Jeg  bryder  mig  ikke  om,  hvor  meget  de  bli- 
ver omvendt,  hvor  meget  de  raaber:  »Herre,  Herre«,  eller 
hvor  meget  de  bygger  paa  den  frie  Naade,  saalænge  de  ikke 
gør  de  Gerninger,  deres  Gud  har  befalet  dem.  Jeg  er  vis  paa 
dem  alligevel  tilsidst,  thi  De  véd  jo,  at  alle  Mennesker  skal 
dømmes  efter  deres  Gerninger.  Hvad  staar  der  i  Deres  gode 
gamle  Bibel?  Staar  der  ikke:  »Ikke  enhver,  som  raaber  Herre, 
Herre,  skal  indgaa  i  Himmeriges  Rige,  men  kun  den,  der  gør 
min  Faders  Vilje,  som  er  i  Himmelen?«  Nej,  nej,  min  Herre, 
jeg  har  ikke  det  mindste  imod  Religionen,  og  allermindst  mod 
den  moderne  Kristendoms  Former.  Saa  længe  de  fornægter 
Religionens  Kraft,  er  de  mine  Bundsforvandte.  Se,  hvor  megen 
Uenighed,  Strid,  Had,  Avind,  Løgn,  Blindhed  og  endog  Blods- 
udgydelse har  ikke  været  Frugten  af  disse  Systemer!  Men 
derved  vinder  jeg  Millioner  for  mig,  medens  vi  paa  samme 
Tid  har  Navn  af  gode  Kristne.  Men  De,  min  Herre,  De  er  min 
Fjende,  min  aabenbare,  svorne  Fjende.  De  har  endog  for- 
dristet Dem  til  paa  den  vanhelligste  Maade  at  rive  Sløret  af 
disse  smukke  Systemer  og  begyndt  at  gøre  aabent  Angreb  paa 
mit  Rige.  Hvor  tør  De  vove  at  rejse  en  saadan  Revolution 
uden  Hjælp  eller  Bistand  midt  iblandt  en  utallig  Hærskare  af 
mine  Undersaatter?« 

Joseph:  »Jeg  vidste,  jeg  havde  Sandheden  paa  min  Side, 
og  at  Deres  Systemer  var  saa  grundraadne,  at  man  kun  be- 
hovede at  løfte  en  Flig  af  Sløret,  der  dækker  Deres  Bedrage- 
rier, paa  den  ene  Side,  og  at  fremstille  den  simple,  fornuftige 
Sandhed  paa  den  anden,  for  at  Menneskene  paa  en  Gang 
kunde  se  den  umaadelige  Forskel,  og  med  mindre  de  ligefrem 
foretrak  Mørket  fremfor  Lyset,  vilde  de  øjeblikkelig  forlade 
Deres  Rækker  og  slutte  sig  til  Sandheden.  Hvad  er  vel  lettere 


371 

at  vise  af  Fortidens  Historie,  end  at  den  Religion,  som  val- 
grundet paa  direkte  Aabenbaring,  var  det  eneste  System,  Her- 
ren nogensinde  indstiftede,  og  det  eneste,  hvoraf  Menneske- 
slægten kunde  have  Gavn?  Hvad  er  vel  lettere  at  vise,  end  at 
dette  System  frelste  Kirken  fra  Oversvømmelse,  Hunger,  Ild, 
Krig,  Tvedragt,  Trældom,  Tvivl  og  Mørke  i  fordums  Dage,  og 
at  det  er  den  eneste  retmæssige  Maade,  hvorpaa  Herren  styrer 
sit  Ejendomsfolk  i  enhver  Tidsalder  og  Uddeling.« 

Djævlen:  »Oprigtig  talt,  Hr.  Smith,  maa  jeg  indrømme, 
at  hvad  De  der  siger,  er  noget,  som  hverken  jeg  eller  nogen 
af  mine  dygtigste  Teologer  har  været  i  Stand  til  at  gendrive 
med  noget  Argument.  Men  saa  maa  De  erindre,  at  Tradition 
og  Vane  i  Forening  med  Moden  og  den  offentlige  Hyldest  til 
alle  Tider  har  haft  større  Vægt  end  rene  Kendsgerninger  og 
sund  Fornuft.  Heraf  ser  De,  at  vi  endnu  er  sikre,  saalænge  vi 
fortsætter  vort  Raab  fra  Prædikestolene  og  i  Pressen,  thi  alt 
det,  De  nys  nævnte,  er  afskaffet  og  behøves  ikke  mere.  Der- 
for kan  Gud  gerne  tale,  Menneskene  vil  ikke  høre;  om  Engle 
sendes,  vil  de  ikke  tro;  om  Syner  gives,  vil  de  ikke  blive  op- 
lyste; om  Profeter  opløfter  deres  Røst,  vil  ingen  agte  paa  Ad- 
varslen. Saaledes  ser  De,  at  vi  har  dem  ligesaa  sikkert  nu, 
som  i  gamle  Dage.  Gud  kan  ikke  sende  noget  Sendebud  til 
dem,  som  vil  blive  hørt  eller  prøvet  med  den  mindste  Grad  af 
Oprigtighed  eller  Tillid,  saa  hvad  det  Gode  angaar,  som  de 
faar  fra  Gud,  naar  alt  Samkvem  er  afskaaret  med  ham,  kunde 
de  ligesaa  gerne  være  uden  Gud.  Heraf  kan  De  se,  at  jeg  har 
fuldkommen  Indflydelse  og  Herredømme  over  Menneskeheden 
ved  langt  kraftigere  Midler  end  Argumenter  og  Fornuft,  ja 
jeg  tor  endog  lære  dem,  at  det  er  Synd  at  tænke,  drøfte  og 
undersøge,  da  det  vilde  forstyrre  deres  hellige  Andagt  og 
fromme  Sukke.  De  maa  være  meget  ukendt  med  den  men- 
neskelige Natur,  Hr.  Smith,  saavel  som  med  Fortidens  Hi- 
storie, naar  De  kan  antage,  at  Sandhed  og  Fornuft  har  nogen 
Indflydelse  paa  Mængden.  Erindrer  De  ikke,  hvor  fortræffelig 
vi  afparerede  Sandheden  i  Ephesus,  da  Paulus  forsøgte  at  tale 

Folket  til  Rette  i  Teatret?  Besynderligt,  at  De,  med  alle  disse 
Eksempler  for  Øje,  tor  vove  at  oplofte  det  samme  Raab,  som 
vi  saa  ofte  har  bragt  til  at  forstumme,  og  det  oven  i  Købet 
uden  bedre  Vaaben  end  Sandhed  og  Fornuft.  De  maa  i  Sand- 
hed takke  min  Taalmodighed  for,  at  jeg  ikke  for  længe  siden 
har  brændemærket  Dem;  men  vogt  Dem  for  Fremtiden;  det  er 
ikke  sagt,  at  jeg  altid  er  saa  mild.« 

Joseph:  »Men  hvorfor  er  De  saa  forbittret  paa  mig  og  mine 
Foretagender,  naar  De,  som  De  siger,  er  fuldkommen  betryg- 
get for  Folkets  Vedkommende?  Og  hvorfor  er  De  saa  bange 
for  Folgerne  af  min  Optræden  og  Virkningen  af  mine  Vaa- 
ben, medens  De  paa  samme  Tid  erklærer,  at  De  foragter  dem 
som  svage  og  unyttige?  Det  er  desværre  altfor  sandt,  at  De 
tilsyneladende  har  Mængden  paa  Deres  Side  for  Nærværende, 
og  at  Sandheden  sjælden  gor  nogen  Fremgang.  Hvorfor  er  De 
da  ikke  tilfreds  og  overlader  mig  at  røgte  mit  Kald  i  Fred? 
Jeg  har  ikke  Haab  om  at  vinde  andre  for  Sandheden  end  de 
faa,  som  tænker,  og  de  har  jo  altid  været  Dem  til  Byrde.« 

Djævlen:  »Sandt  nok;  men  til  Trods  for  alle  mine  og  mine 
Medarbejderes  Bestræbelser  gor  De  daglig  mine  Rækker  tyn- 
dere ved  at  formere  de  Tænkendes  Tal.  Og  ved  denne  'læn- 
ken bliver  ofte  nogle  af  vore  vigtigste  Planer  gennemskuet,  og 
vi  selv  sat  i  storste  Forlegenhed,  og  hvem  véd,  hvad  Neder- 
lag, Skændsel  og  Vanære  der  kan  tilfojes  den  hellige  Sag,  hvis 
det  tillades  Dem  at  fortsætte  Deres  oprorske  Gerning.« 

Joseph:  »Ja,  ja,  jeg  ser  nok,  De  hellere  soger  Dem  et  Smut- 
hul paa  en  eller  anden  Kant  end  at  bære  den  Vanære  og 
Skamplet,  som  De  synes  at  have  fortjent  ved  Deres  Opførsel. 
Men,  lad  os  slaa  en  Streg  over  Fortiden,  og  lad  mig  høre, 
hvordan  De  vil  forholde  Dem  i  Fremtiden,  og  om  den  Fejde, 
der  finder  Sted  mellem  Dem  og  mig,  skal  fortsættes  frem- 
deles, og  hvilke  Forholdsregler  De  agter  at  anvende?  De  ken- 
der min  Handlemaade;  jeg  er  for  længe  siden  traadt  i  Skran- 
ken, i  Spidsen  for  en  Haandfuld  kække  Patrioter,  der  er 
standhaftige  som  Polarstjernen  og  urokkelige  som  Gibraltars 
Klippe.« 

Djævlen:  »Jeg  er  for  meget  af  en  Gentleman  til  ikke  at 
beundre  Deres  ædle  Frimodighed  og  Uforfærdethed.  Her  skal 
De  se,  hvad  jeg  var  i  Færd  med  at  gøre  i  Morges,  da  jeg  til- 
fældigvis traf  Dem,«  her  trækker  han  sine  Plakater  op.  »Ved 
at  gennemlæse  denne  Bekendtgørelse,  vil  De  se  min  Handle- 
maade.  Hidindtil  har  jeg  søgt  at  standse  Deres  Fremgang  ved 
at  behandle  Deres  Sag  med  Foragt,  for  muligt  at  kvæle  den 
ved  at  anstille  os,  som  om  det  var  noget,  der  ikke  fortjente 
vor  Opmærksomhed.  Derfor  har  jeg  i  Almindelighed  frem- 
stillet Dem  som  en  uvidende  Person,  og  at  Deres  Tilhængere 
bestod  af  tankeløse  og  enfoldige  Almuefolk.  Men  Faktum  er, 
at  De  har  gjort  saa  mægtige  Fremskridt  og  udøst  en  saadan 
Strom  al  Kundskab,  og  samlet  om  Dem  en  saadan  Skare  ta- 
lentfulde og  dybsindige  Mænd,  at  jeg  ikke  længere  formaar  at 
skjule  disse  Kendsgerninger  under  en  Hob  af  Løgne,  og  af 
den  Grund  forandrer  jeg  nu  min  Angrebsplan.  Jeg  skal  her- 
efter stræbe  at  hæve  Dem  og  Deres  Fremgang  til  Skyerne  og 
gøre  Dem  saa  meget  større  end  Virkeligheden,  som  jeg  for- 
hen satte  Dem  under  samme.  Har  min  tidligere  Fremgangs- 
maade  fremkaldt  Foragt  og  Spot  mod  Dem  og  derved  und- 
draget Dem  Offentlighedens  Opmærksomhed,  skal  jeg  fra  nu 
af  søge  at  vække  Misundelse,  Frygt  og  Forfærdelse,  indtil  hele 
Verden  er  færdig  til  at  rejse  sig  mod  Dem  og  knuse  Dem,  ja 
som  om  I  Mormoner  var  en  Legion  Samson'er,  anfort  af  en 
Bonaparte.  Dette,  haaber  jeg,  vil  lettere  kunne  styrte  Dem 
end  den  uhæderlige  Fremgangsmaade,  jeg  hidindtil  har 
brugt;  saa  bered  Dem  paa  det  værste.« 

Joseph:  »Jeg  frygter  ligesaa  lidt  for  denne  Fremgangs- 
maade som  forhen  for  Deres  Foragt;  og  véd  De  hvad,  jeg  skal 
bestræbe  mig  for  at  gaa  fremad  i  den  Grad,  at  Deres  tilsigtede 
Løgn  om  min  overordentlige  Indflydelse  og  Magt  skal  blive 
til  Sandhed,  og  vil  derved  vorde  beredt  til  at  møde  dem,  De 
vil  ophidse  mod  mig,  og  give  dem  en  saadan  Modtagelse,  at 
de  aldrig  skal  opdage  Deres  tilsigtede  Løgn,  men  faa  Bevis 
for,  at  Deres  Foregivender  om  min  Storhed  er  den  rene  Sand- 
hed; saa  gør  kun  Deres  værste,  jeg  trodser  Dem.« 

Djævlen:  »Godt,  Tiden  vil  vise,  enten  Jorden  skal  regeres 
al'  en  Profet  under  Sandhedens  Scepter,  eller  om  jeg  og  mine 
Venner  fremdeles  skal  have  Herredømmet.« 

Joseph:  »Farvel!« 

Djævlen,  idet  der  falder  ham  noget  ind,  vender  pludselig 
om:  »O,  Hr.  Smith,  endnu  et  Ord,  med  Deres  Tilladelse.«  Til- 
taler ham  i  en  sagte  fortrolig  Tone,  med  Munden  tæt  ved  Jo- 
sephs Øre.  »Naar  alt  kommer  til  alt,  hvad  gavner  det  at  skil- 
les som  Uvenner?  De  søger  jo  efter  Hveden,  og  jeg  efter  Klin- 
ten; begge  maa  høstes.  Er  vi  ikke  Medarbejdere?  Jeg  kan  ikke 
bruge  Hveden,  og  De  kan  ikke  bruge  Klinten,  selv  om  vi 
havde  dem.  Vi  samler  hver  vor  Del,  kom  derfor  og  giv  den 
stakkels  Djævel,  hvad  der  tilkommer  ham  og  lad  os  være 
Venner.« 

Joseph:  »Jeg  ønsker  ikke  Deres,  og  De  ikke  mine.  En 
Mand,  der  er  fri  for  Fordomme,  vil  give  Djævlen  hans  Skyl- 
dighed. Lad  os  begge  kæmpe  —  De  for  Klinten,  jeg  for  Hve- 
den.« 

De  gaar. 


GUD  HJÆLPE  DEN  FATTIGE! 

Gud  hjælpe  den  Fattige!  Jeg  mener  ikke  den  Fattige  paa 
Penge,  thi  Jordens  største  Aander  har  været  fattige  paa  den 
Maade:  Sokrates,  Wagner,  Rousseau,  Edgar  Poe,  Lincoln, 
Whitman  og  Jesus,  fattigst  af  alle,  som  ikke  ejede  noget, 
hvortil  han  kunde  hælde  sit  Hoved. 

Jeg  mener:  fattig  paa  Hjælpekilder.  Thi  den  eneste  Fattig- 
dom, der  dræber,  er  Fattigdom  paa  Hjælpekilder. 

Naar  Sorgen  kommer,  har  den  saaledes  Fattige  ingen  Kil- 
der af  indre  Lykke,  hvorved  han  kan  styrke  sig.  Naar  hans 
Penge  er  gaaet,  har  han  ingen  indre  Rigdomme.  Naar  han 
er  faldet  fra  sin  Position  i  Livet,  har  han  intet  menneskeligt 


375 

Væsen  at  vende  sig  til.  Naar  han  bliver  hjemsøgt,  har  han 
ingen  Tro  til  at  holde  sig  oppe  ved. 

Han  er  fattig  paa  Selvbeherskelse,  og  Omgivelserne  be- 
hersker ham.  Han  er  fattig  paa  Begejstring,  og  naar  han  er 
færdig  med  sin  eneste,  lille  Interesse,  har  han  intet  mere. 
Han  er  fattig  paa  Venner,  og  til  hans  Ulykker  føjes  Ensom- 
heden. Han  er  fattig  paa  Tanker,  og  har,  som  Robert  Louis 
Stevenson  siger,  ikke  saa  meget  som  to  Idéer  til  at  gnide  mod 
hinanden,  medens  han  venter  paa  et  Tog.  Han  er  fattig  paa 
Arbejdets  Omraade,  idet  han  aldrig  har  fundet  sit  rette  Felt, 
uden  hvilket  ingen  Sjæl  kan  være  lykkelig.  Han  er  fattig  paa 
Skønhed,  fordi  han  aldrig  har  lært  at  se  den. 

Det  er  Helvede  at  være  fattig  —  fattig  paa  alt,  hvad  der 
gor  Livet  rigt  og  stærkt  og  let.  Gud  hjælpe  den  Fattige! 


BRAGT  TIL  TAVSHED. 

En  Fritænker  og  en  Præst  sad  sammen  ved  et  Middags- 
bord i  et  Hotel.  Efter  i  nogle  Minutter  at  have  maalt  Præsten 
fra  o  verst  til  nederst  med  haanende  Blikke,  sagde  han: 

»Jeg  tror,  De  er  Præst?« 

»Ja,  det  er  jeg.« 

»Jeg  kan  se  det.  De  taler  vel  ud  fra  Bibelen,  antager  jeg.« 

»Ja,  naturligvis.« 

»De  finder  vel  mange  Ting  i  den  gamle  Bog,  som  De  ikke 
forstaar?« 

»Aa  ja,  adskillige.« 

»Godt,  hvad  gør  De  saa?« 

»Kære  Ven,  jeg  gor  akkurat  det  samme,  som  vi  gør,  naar 
vi  spiser  denne  Fisk.  Dersom  jeg  faar  fat  paa  et  Ben,  lægger 
jeg  det  rolig  til  Side  og  fortsætter  at  nyde  min  Fisk  og  over- 
lader det  til  Daaren  at  kvæle  sig  selv  ved  at  forsøge  at  synke 
Benene.« 

Fritænkeren  rejste  sig  i  Tavshed  og  forlod  Bordet. 

SKIBENE. 

Vi  sejler  med  Livels  Gave 
fra  Fødslen  til  Dødens  Havn 
som  Skibe  paa  store  Have 
til  ukendte  Verdners  Gavn. 

Stol  ikke  paa  Menneskeguder, 
end  mindre  paa  Menneskers  Ord: 
selv  fik  Du  som  Havets  Skuder 
Dit  eget  Kompas  ombord. 

Hojt  over  Dig,  hvor  Du  sejler, 
staar  Stjerner  og  Himlens  Sol, 
og  aldrig  Kompasset  forfejler 
Dit  Livs  magnetiske  Pol. 

Stol  paa,  at  Din  egen  Hjerne 
blev  skabt  til  Dit  Livs  Behov, 
at  Hj ærtet  og  Himlens  Stjerne 
adlyder  den  samme  Lov. 

Vi  sejler  som  stolte  Flaader 
henover  det  dybe  Vand 
og  bringer  de  store  Gaader 
fra  Livets  til  Dødens  Land. 

Anders  W.  Holm. 


Guds  første  Befaling  til 
Menneskene 361 

En  Samtale  mellem  Joseph 
Smith  og  Djævlen 367 


INDHOLD: 

Gud  hjælpe  den  Fattige!...  374 

Bragt  til  Tavshed 375 

Skibene 376 


Udgivet  og  forlagt  af  CABL  E.  PETEBSON,  Korsgade  11,  Kbhvn.  N. 
Trykt  hos  F.  E.  Bording  (V.  Petersen). 


